# data[].attributes.body
LuggageHero's er de første og eneste, der udbyder præcis dette deleøkonomiske produkt. De har kun ét basisprodukt, vælger sine samarbejdspartnere nøje og investerer kraftigt i markedsføring, hvilket blandt andet kan ses på deres synlighed på søgemaskiner som Google. Alt dette peger på, at LuggageHero stadig befinder sig i introduktionsfasen.

# data[].attributes.body
Skal man vurdere produktets kvalitet, vil det være oplagt at se på den funktionaliteten af produktet. Det at man får sine kufferter opbevaret hos en certificeret forretning, gør at man helt uden bekymringer kan efterlade den, hvilket vidner om en høj funktionel kvalitet. Et eksempel på et lignende produkt med lavere funktionel kvalitet kan det være, at man låser sin kuffert inde i et skab på hovedbanegården. Her er der ingen til at føre opsyn med den, og oplevelsen af tryghed kan falde, da der kan komme indbrud i skabet eller at man mister nøglen/koden.

# data[].attributes.body
Reel nyhed

- LuggageHeros marked er rigtig stort, da de indtil nu har placeret sig i store turistbyer, hvor turister - specielt AirBnb kunder - er køberne til deres service.
- I det at virksomheden ikke stiller krav til butikkerne/caféerne om, hvor meget bagage de skal kunne rumme, har LuggageHero de fornødne ressourcer. Det eneste krav efter de er certificeret er blot at  have deres strips de sikre deres kunders bagage med.
- Da LuggageHero er den eneste udbyder på marked af denne slags service er indtjeningsmulighederne gode. Der er ikke nogle større omkostninger forbundet med ydelsen, det kræver blot butikker der vil stille plads til rådighed.

- LuggageHero opleves som meget behovstilfredstillende, grundet der ikke tideligere har været mulighed for at få opbevaret bagage på samme nemme måde.
- Opbevaringsskabe findes i knudepunkter, men kan ofte kun rumme bagage som kan passe ind i bestemte mål. Derudover er der AirLuggage som fragter bagage til lufthavnen, dog er prisen langt højere.
Med LuggageHero fåes den optimale løsning, med mange steder at opbevare bagage til billige penge.

# data[].attributes.body
Først og fremmest er produktets kerneydelse det, at man som forbruger ikke selv skal opbevare eller høje holde med sin bagage. Basisproduktet ved LuggageHero er det deres konkrete produkt består af, hvilket vil sige muligheden for at henstille sin bagage ved en certificeret LuggageHero-partner.
I denne sammenhæng er det forventede produkt, at ens bagage er opbevaret et sikkert og trygt sted, således man bekymringsfrit kan udforske den by, man besøger. Ser man på det udvidede produkt, kan det være, at partneren er en lokal forretning, der f.eks. er meget miljøbevidste. Dette kan nemlig give forbrugeren en følelse af at støtte en god sag. Endeligt er det potentielle produkt alt det, man som forbruger kan begive sig ud på, når man ikke skal tage højde for, at skulle bære rundt på sin bagage. Dette kunne eksempelvis være, at man er i stand til at tage en tur i tivoli.

# data[].attributes.body
LuggageHero's produkt er hverken et fysisk produkt eller en oplevelse i sig selv, men derimod en ren og skær service. Produktet er tæmmeligt uhåndgribeligt, da det kan være relativt svært for forbrugere at vurdere værdien af den den service virksomheden udbyder. I princippet koster det hverken LuggageHero eller deres samarbejdspartnere en rød reje at opbevare baggagen, så forbrugeren skal sammenligne prisen på ydelsen med den frihed, de får ved at købe den.

# data[].attributes.body
Udover omkostninger til personale, it-systemer- og licenser og markedsføring, skal de steder der opbevarer forbrugerenes bagage også have en bid af kagen. Der må antages, at disse virksomheder får en vis procentdel af omsætningen, de generer til LuggageHero.

# data[].attributes.body
LuggageHero tjener udelukkende penge på at opbevare bagage for turister i København, London og New York.

# data[].attributes.body
Da der primært er fokus på turister, må det være et afgørende kriterie for målgruppen at det er rejsende. Derudover kan turister der bor på hotel typisk henstille sin bagage i hotellets lobby/depot, hvorfor der primært er fokus på AirBnB kunder. For disse er det nemlig ikke en selvfølge, at man kan have bagagen stående på et depot, efter man har afleveret nøglen til lejligheden.

# data[].attributes.body
Da man som forbruger kan booke sin opbevaring fra sin smartphone eller computer, må selve bookingplatformen anses som værende den mest centrale kanal. Herudover er de forretninger man som kunde kan henstille sin bagage i også direkte kanaler, da disse er virksomhedens fysiske billede ud ad til. Her bliver der også skiltet med servicen, og man kan ligeledes booke direkte ved forretningerne, hvilket også gør disse til kanaler. Forretningerne er lokaliseret i New York, London og i grundlæggerens hjemby København.

# data[].attributes.body
Måden LuggageHero er i kontakt med sine kunder er via bookingplatformen, som kunderne bruger, når de skal booke opbevaring. Derudover er deres kontakt informationer registeret på deres hjemmeside, således kunder kan kontakte dem.

# data[].attributes.body
Da LuggageHero's koncept går ud på, at opbevare kufferter for turister, således de ikke selv skal slæbe rundt på dem, er en stærk del af værditilbuddet den frihed turisterne får, til at gøre præcis hvad de vil, uden at være afhængige af deres bagage. De har gjort det nemt at henstille sin bagage, da de har udviklet et simpelt bookingsystem, som de fleste forbrugere kan håndtere fra sin computer eller smartphone. Desuden skaber det tryghed for forbrugeren, at alle opbevaringsforretninger er certificerede af LuggageHero.

# data[].attributes.body
Iværksætterne bag selskabet er de absolut vigtigste aktiver for LuggageHero. Indehaveren er uddannet inden for erhvervsøkonomi mens den tekniske direktør er uddannet inden for computer science. Dette har gjort det muligt at udvikle forretningsmodellen fra et økonomisk perspektiv samt at udarbejde den digitale bookingplatform. Desuden har virksomheden været god til at lukke aftaler med lokale forretninger, hvilket ligeledes må tilskrives en god forståelse for handel. Da konceptet er digitalt er virksomhedens computere naturligvis også en uundværlig ressource.

# data[].attributes.body
LuggageHero, som virksomhed, udfører ikke selv konkrete fysiske aktiviteter, og er ikke selv i fysisk kontakt med sine kunder. Derimod består deres aktiviteter i, at certificere de lokale butikker, hvori man kan henstille sine kufferter, samt at håndtere de digitale bookingværktøjer, kunderne bruger.

# data[].attributes.body
For at LuggageHero kan levere sit tilbud, om at opbevare personers kufferter, er de vigtigste partnere, de lokale forretninger der fører opsyn med personernes kufferter. På trods af at der ikke er etableret et konkret samarbejde med AirBnB, må disse også anses som en afgørende partner, da LuggageHero hovedsageligt henvender sig til AirBnB-kunder.